**UNIVERSITATEA *SPIRU HARET***

**Departamentul pentru Pregătirea Personalului Didactic**

**ANUNŢ ÎNSCRIERI D.P.P.D.**

**I.** Potrivit Ordinului Ministrului privind aprobarea Metodologiei – cadru de organizare a programelor de formare psihopedagogică în vederea certificării competenţelor pentru profesia didactică nr. 3850/02.05.2017, cu modificările și completările ulterioare, Departamentul pentru Pregătirea Personalului organizează programe de formare psihopedagogică în vederea certificării competenţelor pentru profesia didactică **la două niveluri, respectiv:**

* **Nivelul I (iniţial)** care acordă absolvenţilor de studii universitare dreptul să ocupe posturi didactice în învăţământul antrepreşcolar, preşcolar, primar şi gimnazial, cu condiţia acumulării unui minimum de 30 de credite transferabile din programul de formare psihopedagogică;
* **Nivelul II (de aprofundare)** care acordă absolvenţilor de studii universitare dreptul să ocupe posturi didactice în învăţământul liceal şi postliceal, cu satisfacerea cumulativă a două condiţii:
1. acumularea unui minimum de 60 de credite transferabile din programul de formare psihopedagogică prin cumularea celor 30 de credite de la nivel I cu cele 30 de credite de la nivelul II;
2. absolvirea unui program de master

.

**II**. **Înscrierea absolvenților** la programele de pregătire pentru cariera didactică, în regimul cursurilor postuniversitare, **Nivel I și** **Nivel II** se face la Departamentul pentru Pregătirea Personalului Didactic prin depunerea dosarului on-line la adresa de e-mail: ushdppd@spiruharet.ro sau personal

**Înscrierea dosarelor se face zilnic în perioada 22 –26 martie 2021**, în programul de lucru cu publicul:

Luni: 09.00 – 14.00
Marti: 09.00 – 14.00
Miercuri: 09.00 –15.00
Joi: 09.00 – 15.00

Vineri: 09.00 – 12.00

**III**. **Admiterea** la programele de formare psihopedagogică se face **pe bază de interviu**, pe baza întrebărilor completate în *Fișa-chestionar*

**Informaţii suplimentare se pot obţine la secretariatul Departamentului pentru Pregătirea Personalului Didactic,** Șoseaua Berceni, nr. 24, sector 4, Bucureşti, Tel. **021-317-19-03,** e-mail: ushdppd@spiruharet.ro.

**ACTE NECESARE**

**la *Dosarul de candidatură* pentru înscrierea la programul de formare psihopedagogică Nivel I comasat, în regim postuniversitar**

**Nivel I**

* 2 Dosare plic de carton,
* ***2 Copii*** certificat de naştere,
* ***2 Copii*** carte de identitate
* ***2 Copi*** certificat de căsătorie / decizie divorț, în cazul în care numele înscris pe actele de studii nu mai coincide cu cel din actul de identitate;
* **Certificatul medical** care să ateste faptul că persoana care urmează să se înscrie la studii *nu suferă de boli contagioase ori de alte afecţiuni incompatibile cu activitatea didactică.*
* 2 Copii a **diplomei de licenţă** sau echivalenta acesteia;
* 2 Copi a **foii matricole** (suplimentului de diplomă) sau echivalenta acesteia;
* 2 Copii a **diplomei de bacalaureat**;
* **Fișă-chestionar** care se completează de candidat(ă) la depunerea dosarului și constituie bază pentru interviul de admitere.
* **Copie a chitanței pentru plata taxei de admitere**

Pentru cetățenii străini, toate enumerate anterior, plus:

* *Atestatul de echivalare sau recunoaştere*pentru *diplomele de licenţă obţinute în străinătate* de către cetăţenii români, ai Uniunii Europene, Spaţiului Economic European şi din Confederaţia Elveţiană, în baza cărora se realizează admiterea, emis de Centrul Naţional de Recunoaştere şi Echivalare a Diplomelor (CNRED);
* *Scrisoarea de acceptare la studii**pentru cetăţenii statelor terţe* care solicită înscrierea pentru a parcurge programul de formare psihopedagogică în regimul cursurilor postuniversitare. Pentru eliberarea acesteia se vor parcurge etapele prevăzute de legislaţia în vigoare.
* *Certificatul de competenţă lingvistică de nivel C1,* eliberat de instituţiile de învăţământ acreditate, în cazul candidaţilor care nu prezintă acte de studii eliberate de unităţi/instituţii de învăţământ din România sau din străinătate cu predare în limba română.

În termen de 10 zile de la afișarea rezultatelor la interviul de admitere sau la încetarea situațiilor generate de evoluția pandemiei de SARS-COV2 (COVID 19) se achită taxa de şcolarizare (prima rată/integral) și se aduce personal dosarul cu **actele în original pentru verificare şi pentru certificare “conform cu originalul”,** pentru cei care au făcut înscrierea on-line. După achitarea taxei, inclusiv prin transfer bancar, **înmatricularea la cursurile de formare psihopedagogică se face numai după ce se completează, respectiv se semnează și se înregistrează:**

**- Fișa de înscriere**

**- Contractul de școlarizare**

**ACTE NECESARE**

**la *Dosarul de candidatură* pentru înscrierea la programul de formare psihopedagogică Nivel II comasat, în regim postuniversitar**

**Nivel II**

* 2 Dosare de plic carton,
* ***2 Copii*** certificat de naştere,
* ***2 Copii*** carte de identitate
* ***2 Copii*** certificat de căsătorie / decizie divorț, în cazul în care numele înscris pe actele de studii nu mai coincide cu cel din actul de identitate;
* **Certificat medical** care să ateste faptul că persoana care urmează să se înscrie la studii *nu suferă de boli contagioase ori de alte afecţiuni incompatibile cu activitatea didactică.*
* 2 Copii a **diplomei de master** sau echivalenta acesteia;
* 2 Copii a **foii matricole** (suplimentului de diplomă) sau echivalenta acesteia;
* 2 Copii a **diplomei de licenţă** sau echivalenta acesteia;
* 2 Copii a **foii matricole** (suplimentului de diplomă) sau echivalenta acesteia;
* 2 Copii **Certificat / adeverință absolvire Nivel I**
* **Fișă-chestionar** care se completează de candidat(ă) la depunerea dosarului și constituie bază pentru interviul de admitere.
* **Copie a chitanței pentru plata taxei de admitere**

Pentru cetățenii străini, toate enumerate anterior, plus:

* *atestatul de echivalare* sau recunoaștere pentru diplomele de master obținute în străinătate de către cetățenii români, ai Uniunii Europene, ai Spațiului Economic European și din Confederația Elvețiană, în baza cărora se realizează admiterea, emis de Centrul National de Recunoaștere și Echivalare a Diplomelor (CNRED);
* pentru absolvenții care au finalizat programe de formare psihopedagogică în statele membre ale Uniunii Europene, în statele semnatare ale acordului privind Spațiul Economic European sau în Confederația Elvețiană, înscrierea la programul de formare psihopedagogică de nivel II este condiționată de prezentarea documentului privind recunoașterea pregătirii psihopedagogice finalizate în străinătate, alocarea de credite profesionale transferabile programelor de formare psihopedagogică finalizate sau echivalarea numărului de credite profesionale transferabile în cadrul formării psihopedagogice finalizate, emis de Ministerul Educației Naționale, la propunerea Comisiei specializate de recunoaștere.

În termen de 10 zile de la afișarea rezultatelor la interviul de admitere sau la încetarea situațiilor generate de evoluția pandemiei de SARS-COV2 (COVID 19), se achită taxa de şcolarizare (prima rată/integral) și se aduce personal dosarul cu **actele în original pentru verificare şi pentru certificare “conform cu originalul”,** pentru cei care au făcut înscrierea on-line. După achitarea taxei, inclusiv prin transfer bancar, **înmatricularea la cursurile de formare psihopedagogică se face numai după ce se completează, respectiv se semnează și se înregistrează:**

**- Fișa de înscriere**

**- Contractul de școlarizare**

**TAXE PENTRU PROGRAMUL DE FORMARE PSIHOPEDAGOGICĂ
Anul universitar 2020 – 2021**

**Nivel 1 si Nivel 2 în regim postuniversitar**

Taxele se plătesc la casieriile de la sediile Universităţii Spiru Haret sau în contul bancar RO 08RZBR 0000060004669150 – Raiffeisen Bank, precizând tipul taxei D.P.P.D., nivelul, rata, etc

**Nivelul I:** taxa de înscriere 130 lei; taxa anuală de formare psihopedagogică: 2000 lei – monospecializare / 2250 lei – dublă specializare lei, 500 lei examen final

**Nivelul II:** taxa de înscriere 130 lei; taxa anuală de formare psihopedagogică: 1800 lei, 500 lei examen final